Estil poetic | Wikiteka, apuntes, resúmenes, trabajos y exámenes de Secundaria, Bachiller, Universidad y Selectividad\nEscrito el 29 de Abril de 2009 en catalán con un tamaño de 3,89 KB\nAusiàs Marc 1397-1459, vinculat a Gandia i Beniarjó, visqué també a València en el si d’una família de cavallers i poetes, ja que era fill de Pere Marc i nebot de Jaume Marc; pertanyia a la petita noblesa valenciana. Com a cavaller participà en la campanya militar d’Alfons el Magnànim a Itàlia 1420-25 i fou recompensat amb territoris i privilegis; en l’any 25 fou nomenat falconer major del rei, es casà amb Isabel Martorell(germana de l’autor de Tirant lo Blanc). Desprès de la mort de Isabel, es veié involucrat en diversos plets en què hagué de defensar els seus drets com a senyor feudal, i contragué matrimoni amb Joana Escorna, que també mori sense descendència. Va tenir fills naturals però cap legítim dels seus matrimonis. // En la seva poesia podem observar la voluntat de ruptura amb la poètica trobadoresca; no solament abandonà la llengua occitana com a llengua poètica, sinó que la seva poesia abasta una major profunditat i sinceritat. Tot i això, aquesta ruptura no és total. Els referents literaris d’Ausiàs Marc. En la poesia d’Ausiàs Marc trobam referències a diferents tradicions literàries: -L’esmentada poesia trobadorescaà De la qual féu servir tòpics literaris. -La tradició escolàsticaà Es palesa en les idees sobre l’amor, el plaer o la virtut. -L’humanisme Itàliaà Ja que alguns passatges de Marc recorden la Commedia de Dante o el Canzoniere de Petrarca. // Segons Martí de Riquer, principal diferència entre la poesia de Ausiàs Marc, la dels trobadors provençals i la dels poetes italians del dolce estil novo és l’actitud envers la dona: -La dama dels trobadors és una senyora feudal, superior en jerarquia al trobador. -Els poetes italians, en canvi varen veure en la dona la <dona angelicata>, la virtut de la qual no era el llinatge, sinó la noblesa del cor, el cor gentil. -En canvi, Ausiàs Marc considerà la dona com un ésser humà amb virtuts, vicis, sentiments i contradiccions.\nL’obra d’Ausiàs Marc. D’aquest poeta conservam 128 poemes, dividits en cants d’acord amb la temàtica: - En els cants d’amor: Marc teoritza sobre l’amor i considera diferents classes d’amor: l’amor sensual que es dominat pel desig, l’amor fi que era intel·lectual i espiritual i l’amor venal que respon a als interessos quotidians. Son 76 poemes subdividits en cicles. -En els cants de mort: 6 poemes llargs. El poeta es plany de la mort de l’estimada i reflexiona sobre el destí de l’ànima, el dolor de l’absència, la mateixa existència de la mort, etc.. -En els cants morals: Fa una anàlisi introspectiva sobre els seus sentiments i contradiccions a partir de les idees de la filosofia escolàstica. -El cant espiritual: és un poema religiós de 224 versos en què s’adreça a Déu per demanar ajuda i penedir-se dels pecats, ja que té por de ser condemnat. L’estil poètic d’Ausiàs Marc. Els seus versos són durs i intensos, a causa de la condensació de significats que contenen. És un estil el·líptic, amb abundància d’hipèrbatons, sovint difícil d’entendre. La seva es una llengua poètica culta que no exclou, però, les expressions col·loquials. // Ausiàs Marc empra una gran varietat de recursos literaris, entre els quals destaca l’abundància de comparacions. Les metàfores són intenses, sovint hi apareixen imatges tristes, macabres o violentes. Fa servir l’al·legoria en l’expressió de les idees abstractes i emocions. Hi abunden les imprecacions, les interrogacions retòriques i els apòstrofes, les antítesis i les paradoxes i les personificacions i hipèrboles.\nausias marc obres vida ausias marc Ausiàs Marc poema XXIX ausias march estil els diferents estils poetics dels trobadors els referents literaris obres de ausias marc recursos poetics ausias march cants de mort ausias marc estilo eliptico estil d'ausiàs marc recursos literaris Ausiàs march ausias marc cants morals obras ausias marc ausias marc que es estilo poetico una obra de ausias marc estilo poetico topics literaris d'ausias march ausiàs march recursos literaris ausias marc biografia


Cloenda dels cursos de català i del VxL a Roses – Guia de Roses\nHome ROSES CULTURA Cloenda dels cursos de català i del VxL a Roses\nEnguany, en l’acte de cloenda dels cursos de català i del VxL al Teatre Municipal de Roses, hem presentat el projecte “Petjada catalana”, una iniciativa de la Marta Faixedas.\nDesprés del parlament de benvinguda de l’alcaldessa, la Montse Mindan, la Marta Faixedas, llicenciada en Ciències Polítiques, amant de la història i amb un gran interès per l’empremta catalana a l’exterior, ha presentat la pàgina web “Petjada catalana”.\n“Petjada catalana” és un espai que vol recollir la història que han ajudat a crear persones que van marxar de Catalunya a la recerca de noves oportunitats i que, d’alguna manera, encara són recordades als països d’acollida. També s’hi recullen tots aquells indrets de fora del territori català que es caracteritzen per tenir-hi una marcada petjada catalana.\nUn cop acabada aquesta presentació, amb participació animada dels assistents, el regidor de Cultura, en Francesc Giner, ha dit unes paraules. I, a continuació, hem gaudit de la tradicional degustació de menjars del món, que ens ha permès tastar plats d’arreu elaborats pels mateixos alumnes i per les parelles lingüístiques.\nIniciatives d’aquest tipus enriqueixen culturalment les persones que participen en l’acte i consoliden la idea que el català és, i ha de ser, la llengua d’acollida.\ntags: a roses activitats Ajuntament de Roses Alt Empordà aRoses Catalunya Costa Brava Cultura cursos de catala cursos de català a roses Empordà GIRONA in costa brava Municipi parelles lingüístiques parelles lingüístiques de Roses PETJADA CATALANA Roses Teatre de Roses Teatre Municipal de Roses TMR Voluntariat per la llengua VxL\nprevious Els ecosistemes marins i el patrimoni arqueològic centren l’estudi de les noves càtedres de la UdG amb seu a Roses\nnext Mònica Campdepadrós presenta del 2 al 24 de juny a Ca l’Anita "A la recerca del tot"\nCommemoració de l’Any Pedrolo i presentació de les parelles lingüístiques a Roses\nEls mons paral·lels de Google Street View, en una mostra a Ca l’Anita


EXPERIMENTACIÓ AMB ANIMALS ~ ELS DILEMES DE LA NATURA EN VIU\nCèlia Güibas 21 de gener de 2018 a les 9:52\nCada any més de 115 milions d'animals, només dient vertebrats, són sotmesos a experimentació pel benestar dels éssers humans. Això inclou pràctiques com ara obligar-los a inhalar gasos tòxics, aplicar substàncies corrosives en pell i ulls.\nEn primer lloc, la majoria d'experiments realitzats en animals no humans no tenen finalitat biomèdica, és a dir, no busquen obtenir millores en la salut humana. En alguns casos es tracta de proves d'impacte mediambiental de productes químics. En altres es tracta de proves de seguretat de productes cosmètics o de la llar. En altres ocasions es dóna feina a animals no humans en la investigació militar.\nPer tant, l'experimentació amb animals amb fins mediambientals, cosmètics o militars ha de ser rebutjada. Afortunadament, part d'aquestes pràctiques ja estan sent prohibides en alguns ordenaments jurídics, com és el cas de l'experimentació per a productes cosmètics a la Unió Europea o Nova Zelanda.\n"És un fet indiscutible que si volem progressar en àrees centrals de la medicina o de la biologia ens cal fer servir models animals", va dir John O'Keefe, l'endemà de rebre el premi Nobel de Medicina 2014 per les seves investigacions sobre la manera en què ens orientem, basades en nombrosos experiments amb rates.\nA més, els científics destaquen que estan sotmesos a moltes lleis polítiques pel que fa a l'experimentació animal, i que hi ha organismes i comitès nacionals i internacionals encarregats de vetllar pel seu compliment. Així ha sorgit la bioètica animal i el principi de les 3 R: Reemplaçament, evitar l'ús d'animals cada vegada que es puguin emprar altres alternatives; Reducció o disminució de la quantitat d'animals usats; i Refinament, és a dir, millorar les condicions d'experimentació per evitar el patiment animal.\nJo estic d’acord amb l’experimentació d’animal en el cas biomèdic, si fan servir la llei de les 3R, sobretot amb la llei de reemplaçament, perquè poden experimentar amb gent que donat el seu cos a la ciència o amb simuladors de pacients. El que no trobo ètic és l’experimentació d’animals en l’ús de cosmètics, militars i mediambiental.\nEncara que no entenc gaire l’experimentació d’animals mediambientals, el fan servir per la conservació i la seguretat de l’ecosistema. Però, no seria millor deixar els animals en el seu ecosistema, perquè ells sabran conservar millor “la seva casa”. Ja que, un gran nombre d'animals mor en laboratoris on es proven productes químics per determinar-ne els efectes sobre els ecosistemes.\nJoana Teixidor 26 de gener de 2018 a les 4:52\nCèlia no estic ben bé d’acord amb el que dius. Trobo absolutament horrible que experimentin amb animals. No només amb causes cosmètiques, militars o mediambientals, que aquestes són les pitjors, són imperdonables, sinó també en l’àmbit biomèdic. Crec que els animals són éssers vius i pateixen igual que nosaltres, i ja que les persones podem decidir si volem servir per l’experimentació o no, els animals també ho haurien de poder fer. Sé que així ens juguem les vides de moltes persones perquè de la manera que estic plantejant aquest problema no podríem experimentar. Però també crec que estem en un món on la tecnològica és bàsica i cada dos per tres hi han innovacions tecnològiques. Així que estic seguríssima que els científics podrien inventar cossos inerts, amb les mateixes capacitats que els humans, amb els nostres òrgans i sentits i amb aquests podrien experimentar perfectament sense la necessitat d’experimentar amb éssers humans.\nEva Torres 22 de gener de 2018 a les 14:04\nPer una banda, hi ha gent que opina que els animals són diferents als humans i que no sufreixen les mateixes malalties, per el que experimentar amb ells és inutil. També, afirmen que actualment existeixen mètodes alternatius com models computacionals o cultius cel•lulars per realitzar les proves. Però sobretot, consideren que és un acte cruel i moralment inacceptable mantenir en captivitat i fer sufrir a un altre ésser viu.\nPer l’altra banda la investigació amb animals ha contribuït a entendre l'origen i les característiques de moltes malalties, a prevenir-les i a desenvolupar tractaments o cures. De fet, pràcticament tots els protocols actuals per al control de malalties (antibiòtics, transfusions de sang, diàlisi, trasplantament d'òrgans, vacunes, quimioteràpia, cirurgies ortopèdiques) es basen en investigacions realitzades en éssers vius. Alguns exemples: la insulina, el trasplantament d'òrgans i la cirurgia a cor obert, el tractament per a la diabetis (la gent amb aquesta malaltia moria jove), també les vacunes i aquests experiments han ajudat a desenvolupar teràpies pel VIH i també ha demostrar que amb una vacuna es podia impedir el desenvolupament de càncer de coll uterí en les dones.\nJo crec que maltractar un animal fins que arribi a la mort és molt poc ètic i és com una tortura per aquell animal. Per tant, jo estic en contra dels experiments amb animals. Sé que sinó s’haguèssin fet aquests experiments molts no seriem aquí però crec que la tecnologia ha avançat suficient per poder realitzar simulacions o sinó si hi ha algun animal amb poques hores de vida se li practiquin aquests experiments a ell (sense patir) i el mateix amb alguna persona a punt de morir i que voluntàriament vulgui, clar(i sense patir).\nMaria Artigas 24 de gener de 2018 a les 8:22\nEvi has fet una molt bona reflexió, m’ha agradat molt.\nMaria Artigas 24 de gener de 2018 a les 8:19\nPrimerament, m’agradaria comentar que hi ha molts animals inocents que moren cada dia per culpa nostre, els humans. Animals que haurien de tenir la mateixa vida i els mateixos drets que nosaltres els fem servir com a experiment per salvar la nostra salut i vida.\nPer una banda penso que, realment els necessitem per fer-ho, perquè haviam qui és el valent que es presenta voluntari per morir i sacrificar-se fent proves d’experimentació per poder salvar vides d’altres humans? Jo crec que cap de nosaltres se’n presentaria, perquè no volem morir per fer d’experiment. En canvi, els animals com que no els hi podem preguntar ni tenen opinió ni raó, els utilitzem per salvar-nos.\nPer altra banda, penso que tan ells com nosaltres tenim els mateixos drets de dir que no. D’oposar-nos a convertir la nostra vida en un simple experiment. Perquè és molt cruel per part nostre utilitzar a aquests pobres animals per culpa de les malalties que patim.\nEn conclusió, penso que el millor seria trobar una nova alternativa respecte aquest tema, i no fer patir els pobres animals.


revista ALHORA: La modificació del PGM de l'Illa Fradera al Ple Municipal el proper 21 de desembre\nLa modificació del PGM de l'Illa Fradera al Ple Municipal el proper 21 de desembre\nBadalona.- El dictamen de modificació del Pla General Metropolità als carrers de la Creu i d’Anselm Clavé (Illa Fradera o Illa Central) es presentarà per a la seva aprovació provisional en el Ple ordinari de l’Ajuntament de Badalona que se celebrarà el proper divendres 21 de desembre.Aquesta modificació de PGM té per àmbit les finques amb front a aquests dos carrers. Es tracta d’un sector de planejament discontinu amb una superfície total de 19.741 metres quadrats.El projecte, segons defensa el Govern, té com a objectiu fonamental la transformació d’aquest àmbit en una nova àrea de centralitat. Caldria destacar que es tracta de la zona on és previst que l’any que ve arribi la prolongació de la línia 2 de metro. A més, el projecte queda situat dins del’àmbit de les actuacions públiques i privades que es plantegen en el barris de Coll i Pujol i del Centre.Divendres s'aprova l'alçada dels futurs edificis i també uns quants criteris estètics que afectaran el disseny de les construccions. El document que es debatrà divendres presenta algunes modificacions respecte al que es va aprovar inicialment el mes d’abril de 2006. Aquests canvis s’han produït a partir d’algunes al·legacions presentades al projecte per les associacions de veïns, particulars i altres col·lectius.\nDe 4 a 6 plantes\nLa nova proposta ordena les condicions d’edificació dels carrers de la Creu i d’Anselm Clavé. Una de les modificacions del PGM fa referència al fet que les noves edificacions podran ser de planta baixa més 6 plantes. Fins ara, el PGM contemplava planta baixa més 4 plantes. Així mateix, les plantes baixes dels edificis es preveu que es destinin a ús terciari.La proposta concreta altres aspectes com:\n1-La definició precisa de les façanes dels edificis dels dos carrers a través d’una ordenança figurativa que regularà la seva composició, els materials i carta de colors que hauran de seguir els constructors.\n2-La introducció de plantes baixes porticades als edificis, de manera que les voreres seran mès amples, de sis metres al mateix nivell del carrer, i s’afavorirà la implantació d’establiments comercials de proximitat. L'Ajuntament amés ha assegurat que garanteix, d'entrada, només autoritzarà l'ocupació d'aquests locals per botigues, no pas per entitats bancàries o oficines. També s’'habilitaran dos carrils de circulació, un dels quals estarà reservat per als autobusos.\n3-La sisena planta dels edificis del carrer d’Anselm Clavé, quedarà reculada per darrere 3,5 m respecte a la alineació al pati d’illa, amb l’objectiu de no alterar les condicions d’assolellament de les façanes de les finques dels carrers Rector i Museu.El regidor d’Urbanisme, Jordi Serra ha justificat la no-inclusió d'habitatge públic en una actuació que pot arribar a donar com a resultat uns 350 habitatges. «No incrementem l'edificabilitat anterior, ja que incorporem el comerç, que amb l'actual PGM no hi és. Per tant, per llei l'habitatge protegit no és exigible.» L'Ajuntament conclou que l'actuació podrà quedar enllestida definitivament d'aquí a deu anys.\nEls llogaters, engoixats i ICV-EUiA votarà en contra\nUrbanisme assegura que els contractes indefinits dels inquilins, un dels motius de gran preocupació el darrer any, "quedaran garantits en el proper ple". Per la seva part, la vicepresidenta de l'associació de veïns del Centre, Isabel Soriano, ha manifestat que els veïns es pronunciaran «quan se’ls hi presenti per escrit la proposta i quan quedin recollits els drets dels inquilins». Totes aquestes mesures no són més que un mobbing que des de l'Ajuntament, juntament amb la pressió immobiliària forcen a la venda els veïns i posar al carrer als inquilins, ja que legalment no poden expropiar. La comissió de veïns afectats, sorgida de les assemblees convocades per ICV-EUiA, ha repartit propaganda en els darrers dies a la plaça de la Vila en què exigeix que les coses «es facin bé». Iniciativa votarà en contra de la modificació, insisteix en la necessitat que el projecte es torni a l'aprovació inicial. Mentre, Jordi Serra, regidor d’Urbanisme, assegura estar disposat a estudiar cas per cas de les famílies afectades que viuen de lloguer a Anselm Clavé i carrer de la Creu, més d’una quinzena.\nPublicat per ALHORA a les 15:35


Vins Vinents traça 63 recomanacions pel full de ruta del sector de la vinya i el vi a Catalunya - Benvinguts al Món Rural\nEl director general de l'INCAVI, Salvador Puig, i el president de l'Associació Vinícola Catalana, Valentí Roqueta, presentant les conclusions del procés\nEl director general de l’INCAVI, Salvador Puig, i el president de l’Associació Vinícola Catalana, Valentí Roqueta, van presentar ahir en roda de premsa les recomanacions i conclusions fruit del procés participatiu Vins Vinents i que marcaran les línies estratègiques del sector del vi a Catalunya per la propera dècada 2020-30. Unes conclusions que es van presentar el passat 11 de gener al Consell Assessor de l’INCAVI, format per les dotze denominacions d’origen catalanes, JARC, Unió de Pagesos, Federació de Cooperatives Agràries de Catalunya, AECAVA, ACC1Ó, Prodeca i els Departaments d’Agricultura, Empresa i Coneixement, Salut i Cultura de la Generalitat de Catalunya.\nVins Vinents va començar el mes de novembre de 2019 i la seva previsió era que durés fins al juny del 2020, amb sessions presencials i de debat des del novembre fins al maig de 2020. Segons Salvador Puig, “era clau analitzar com estava el sector, per a poder tenir una bona diagnosi i poder traçar un full de ruta participat amb el sector”. Malauradament, la COVID va fer canviar el procés participatiu, allargant-lo uns mesos més i, alhora, es van organitzar les sessions de forma telemàtica i incorporant també els nous reptes que aquesta pandèmia està portant al sector. Com ha explicat Valentí Roqueta, “la COVID ha estat també un catalitzador de tendències, allò realment important s’ha posat més en evidència i s’han intentat també recollir aquestes tendències”.\nFins a data d’avui, hi han participat un centenar de persones, distribuïdes en els quatre grups de treball (Organització del Sector, Economia i Mercats, Recerca, desenvolupament i Transferència Tecnològica i Comunicació i Cultura del vi), s’han organitzat deu sessions presencials i sis sessions telemàtiques, qüestionaris i enquestes en línia. S’ha elaborat un resum de tot el procés, amb totes les conclusions, que es pot consultar aquí.\nEl director general de l’INCAVI ha explicat les idees força que s’han recollit en tot el procés en cada grup de treball. Aquestes són, pel que fa l’organització del sector, millorar la vertebració del sector a nivell de les DO i de tots els agents del sector crear un marc comú de promoció i desenvolupament del sector; reforçar les eines de l’Administració (DARP, INCAVI, etc.) per a perfeccionar els sistemes de control, de desenvolupament i dinamització, i de participació dels representants del sector en les polítiques i actuacions que s’han de portar a terme.\nPel que fa economia i mercats, les principals recomanacions van ser la necessitat d’augmentar el consum moderat de vi a Catalunya, aconseguint arribar als consumidors més joves, pel que és necessari establir estratègies d’acostament al col·lectiu; desenvolupar estratègies globals de diversificació econòmica i territori, vinculades a altres activitats amb potencial turístic, especialment a través de l’enoturisme i retribuir bé als viticultors, com a pilar fonamental de la sostenibilitat del sector i millorar la rendibilitat de tota la cadena de valor.\nPel que fa el grup de recerca, les idees més importants són que cal reaccionar amb urgència davant del canvi climàtic i els seus efectes, potents, transversals i durables, que afecten la pervivència del sector i això passa per potenciar la R+D+T per aconseguir l’adaptació a les noves condicions canviants, no perdre la qualitat i assolir productes saludables; i reestructurar l’organització de R+D+T al sector vitivinícola de Catalunya en línia amb les necessitats reals del sector, creant organitzacions competitives a nivell internacional, per tal d’aconseguir una molt millor coordinació i transferència de coneixements entre els agents implicats, i poder optar a fons de finançament per poder enfrontar-se als reptes de la viticultura i enologia del segle XXI.\nPel que fa el grup de Comunicació i Cultura del vi, les idees força són que cal incrementar els recursos humans (major professionalització) i econòmics destinats a la comunicació i el màrqueting del vi per part dels cellers i organitzacions del sector i facilitar la diferenciació entre la comunicació, el màrqueting i la feina d’un/a periodista. També que cal crear continguts que vagin més enllà del producte i permetin aprofundir i fer difusió de la realitat històrica, social, econòmica i cultural del vi, per arribar a tot tipus de públic i trobar, així, finestres als mitjans especialitzats, i també generalistes.\nTal com es va presentar al Consell Assessor de l’INCAVI, es crearà un Comitè de Seguiment de Vins Vinents, format per l’INCAVI i representants del sector i que vetllarà pel seu compliment. Al mateix temps, els quatre grups de treball continuaran treballant per tal de aprofundir les idees i recomanacions de Vins Vinents per reportar al Comitè de Seguiment.\nEtiquetes: Associació Vinícola CatalanacovidDOEnoturismeINCAVIsalvador puigValentí RoquetaVins Vinents\nEl Programa anual d'actuació estadística 2021 incorpora per primera vegada una actuació estadística específica sobre Economia Blava


Carla Vigo es desmarca definitivament de la seva cosina Elionor i les xarxes carreguen\nCarla Vigo segueix generant polèmica | Gtres\nLa intervenció de Carla Vigo al programa 'Sobreviviré' segueix generant molta polèmica\nper Bianca Munteanu 03/09/2021 08:35h\nAquesta setmana, Carla Vigo s'estrenava a 'Sobreviviré', el programa de Nagore Robles que triomfa a Mitele. Un moment molt important per a ella, ja que ha aprofitat per compartir alguns aspectes que desconeixíem de la seva personalitat.\n«Vull ser actriu», confessava. No obstant això, la jove assegura que no ho està tenint gens fàcil, malgrat el seu parentiu amb la reina Letícia. «Tampoc hi ha molta feina, llavors estic al qual sorgeixi».\n«Només he fet dos treballs com a actriu, però en un no vaig cobrar», admetia sense gens de vergonya. «Prefereixo no explicar quant he cobrat, però era un nombre de 3 xifres...».\nA més, la filla d'Érika Ortiz no dubtava a tractar temes tan íntims com la seva vida sexual. Una cosa que ha pres a tots per sorpresa, ja que la jove no s'ha tallat ni un pèl.\n«Vaig perdre la virginitat aviat», confessava. «Ara tinc 20 anys i no vaig repetir amb la mateixa persona». Així, com era d'esperar, les crítiques davant aquestes polèmiques declaracions no s'han fet esperar.\nLes xarxes s'acarnissen amb Carla Vigo\n«M'alegro que Carla hagi anat a aquest programa per primera vegada, se li veu molt innocent», comentava una usuària. «I Nagore, sense deixar de banda la seva professionalitat, l'està tractant molt bé i cuidant-la».\n«Acabo de veure que la Carla té 20 anys, sembla tan innocent i més jove», apuntava un altre. «Em produeix moltíssima tendresa», assegurava.\nI fins i tot aplaudien les seves paraules: «Si estan amb mi per interès, aquesta hòstia me l'he de donar sola. Brava».\nTot i això, també hi ha hagut qui ha tornat a atacar-la. «No entenc la commoció amb aquesta noia, no sap expressar-se, no fila dues frases seguides, no té gràcia».\nO també n'hi ha d'altres com: «La pobra Carla sembla que no està molt bé». Una cosa, davant el qual la jove acabava explotant un cop més contra els seus 'haters'.\n«A veure quina obsessió teniu amb dir-li a la gent discapacitada, no penseu que podeu fer mal?», els hi preguntava. «Punt un, jo no ho soc; punt dos, i si ho fos que. Deixeu de dir-me discapacitada que no sé d'on us heu tret això», lamentava furiosa.\nAquesta no és la primera vegada que Carla ha d'enfrontar-se als seus detractors. «Jo tinc molta paciència i soc bona, però és que carai, tots tenim límits», els advertia.\nI això, sumat a les advertències que ha rebut de part de la Sarsuela, on vigilen els seus passos molt de prop. Sembla que la reina Letícia estaria molt preocupada respecte al qual la seva neboda, ja convertida en una figura pública, pogués explicar.\nJust per això el CNI té en el punt de mira els seus amics, entre els quals s'inclou Amor Romeira. I és que la televisiva ha entaulat una forta amistat amb Vigo en els últims mesos, i això ha provocat que la investiguin.\nA més, l'enrenou generat al voltant del seu fitxatge per a 'Mediaset' ha portat a Carla a haver de donar explicacions. «Vinc a aclarir unes quantes coses, no seré col·laboradora de 'Sobreviviré', no és veritat», ha explicat sobre la seva intervenció en el programa.\nAixò si, ha destacat que no «aniré ni a 'Sálvame', ni a 'Socialité', ni a aquests programes». A més, ha explicat que «és un programa per i per a gent jove, i surten Malbert, Víctor Palmero i no sé qui més sortirà».\n«Quedeu-vos tranquils», els ha demanat a tots. Mentrestant, la seva cosina Elionor ja ha emprès la seva nova vida a Gal·les. Allà, la princesa estudiarà els dos pròxims anys en l'UWC Atlantic College.\nD'aquesta manera, seguirà amb una formació militar. I després de protagonitzar un comiat d'allò més tendre i entranyable a l'aeroport amb la família, la filla dels reis ja ha començat la seva.\nKiko Rivera aclareix finalment si assistirà al casament d'Anabel Pantoja\nCarlota Corredera es confessa amb Jorge Javier: «Un desgast personal i professional»\nReina Letícia Família Casa Reial


Elter, el portal d'Osona - La selecció espanyola de hoquei debuta amb victòria i amb osonencs\nLa selecció espanyola de hoquei debuta amb victòria i amb osonencs\ndimarts 22 de juliol de 2008 11:34h\nL'equip de Carlos Feriche es va imposar per un contundent 7-1\nImatge del partit que va enfrontar les dues seleccions\nSergi Panadero, jugador de la selecció espanyola d'hoquei\n**, | Ahir va començar a Oviedo el campionat d’Europa d’hoquei patins, amb la participació de la selecció espanyola, que integra diversos jugadors osonencs. Ahir al vespre va ser el debut de la selecció davant d’Holanda, en un partit on l’equip de Carlos Feriche es va imposar per un contundent 7-1.\nEl combinat nacional va adelantar-se ja ràpidament amb un gol de Pedro Gil, que va anar seguir del de Gual 10 minuts després. Més tard, els Holandesos marcaven el seu primer i únic gol. Bargalló però tornava a marcar diferències, i marcava el tercer. A la segona meitat la selecció va apujar encara més el ritme, i Bargalló, Torra Orgeig van continuar marcant diferències amb dos gols més. El 7 a 1 definitiu va arribar de la mà de l’osonenc Sergi Panadero, que va sentenciar el partit. El mateix Panadero explicava que en un principi la victòria es veia fàcil, tot i que al primer partit sempre hi poden haver sorpreses.\nDesprés d’aquest primer partit davant d’Holanda, avui a les 9 la selecció jugarà contra França, i també espera el partit contra Itàlia.Per Panadero, els rivals francesos es presentaven força complicats, ja que en els últims temps havien agafat força.\nAl voltant d’unes 3.000 persones van omplir el ‘Palacio de los deportes’ d’Oviedo, que van poder presenciar i vibrar amb el debut dels jugadors osonencs amb la selecció.\n- El millor boxa amateur arriba al Pavelló Municipal d'Esports (22 de juliol de 2008)\n- La tiradora Núria Bonet torna de Logronyo amb dues victòries (22 de juliol de 2008)\n- Els veterans del Barça de bàsquet jugaran a Manlleu per la Marató de TV3 (22 de juliol de 2008)\n- El CP Manlleu aconsegueix la victòria contra el Barça Lassa (2-3) (22 de juliol de 2008)\n- Manlleu torna a reconèixer als seus esportistes (22 de juliol de 2008)


Separat, divorciat, pensió de viduïtat | VidaCaixa\nEls separats i els divorciats cobren pensió de viduïtat? La resposta és sí, però han de complir una sèrie de condicions que veurem a continuació.\nEl gener del 2021, un total de 2.349.865 persones van rebre la pensió de viduïtat, amb un import mitjà de 736,65 euros, d’acord amb la informació subministrada per l’Institut Nacional de la Seguretat Social.\nSegons l’Institut Nacional d’Estadística, el 2019 hi va haver 95.320 casos entre divorcis, separacions i nul·litats. En general, per a un 10% de les sentències dictades es determina una pensió compensatòria.\nAixò permet que la parella supervivent pugui accedir a la pensió de viduïtat, per a la qual cosa cal que compleixi una sèrie de requisits que s’esmenten a continuació.\nLa persona morta havia d’estar afiliada a la Seguretat Social i acreditar que ha cotitzat.\nEn cas d’haver mort per malaltia, cal acreditar 500 dies cotitzats durant els cinc anys anteriors a la defunció.\nEn el cas que el decés es produeixi per accident no serà necessari un període de cotització.\nEn el cas que el difunt no estigués en situació d’alta o assimilada a la Seguretat Social, caldrà acreditar almenys 15 anys cotitzats.\nD’altra banda, qui opti a cobrar una pensió de viduïtat ha de complir un seguit de condicions. Són les següents:\nHi ha d’haver fills comuns.\nQue la mort es produeixi amb almenys dos anys de diferència respecte al matrimoni o que es puguin acreditar més de dos anys de convivència.\nDit això, els separats o divorciats també poden cobrar una pensió de viduïtat. En aquest cas, però, es recomana que en l’acord del divorci es pacti una pensió compensatòria per tal que el cònjuge que sobreviu es pugui beneficiar de la prestació, sempre que compleixi els requisits esmentats anteriorment.\nCal recordar que, des de l’any 2013, separats i divorciats abans de l’01-01-2008 sense pensió compensatòria també poden rebre la pensió de viduïtat. En aquest cas hi ha la possibilitat de tornar a contraure núpcies i ser beneficiari d’aquesta prestació. És possible cobrar la pensió de viduïtat si un s’ha tornat a casar? Sí, és possible, sempre que compleixi els requisits següents:\nD’una banda, la persona que rep la pensió ha de ser més gran de 61 anys o, en el cas de ser menor d’aquesta edat, cal que tingui reconeguda la incapacitat permanent absoluta o una minusvalidesa superior al 65%.\nTambé cal acreditar que la principal o única font d’ingressos del pensionista és la pensió de viduïtat. Els ingressos anuals per aquesta partida han de representar almenys el 75% del total del que ingressa el beneficiari anualment.\nEls ingressos del nou matrimoni no poden superar dues vegades l’import del salari mínim interprofessional vigent en l’any en curs.\nSi es genera una nova pensió de viduïtat s’haurà d’optar per una.\nÉs important preparar bé el futur en matèria econòmica per poder fer front a les circumstàncies que ens porta la vida. A Espanya cada vegada es viuen més anys i amb més qualitat de vida i, per això, cal estar ben coberts per a tots els anys que estarem jubilats. Molts es pregunten, és clar, quant cobraran de jubilació.\nLa resposta no és senzilla, però recentment s’ha posat en marxa un simulador de jubilació que ajudarà a molts a obrir els ulls respecte a com es plantegen l’estratègia d’estalvi de cara a la jubilació. Com funciona? Molt senzill. L’interessat aporta una sèrie de respostes a les preguntes que es realitzen i l’eina duu a terme unes estimacions que donen com a resultat els diners que un creu que tindrà en el futur i els que previsiblement tindrà en realitat.\nÉs possible que, un cop comparades les dues xifres, un pensi en eines d’estalvi privat per complementar la pensió pública de jubilació. És aquí on plans de pensions, PIES i AIELT poden tenir un paper important de cara al futur.\nPel que fa al pla de pensions, com ja vam veure a Les cinc claus per entendre què és un pla de pensions, l’important és saber que les aportacions redueixen la base imposable en la declaració de la renda. Atès que la màxima aportació per la Llei 11/2020, de 30 de desembre, de Pressupostos Generals de l’Estat, des de l’1 de gener de 2020 són 2.000 euros anuals, aquesta és la quantitat màxima que ens podrem deduir en la nostra declaració de l’IRPF. Per posar-ne un exemple: si la base imposable en la renda són 25.000 euros i s’aporten 5.000 euros anuals, aquesta queda en 20.000 euros.\nD’altra banda, el PIES té un interès garantit a llarg termini. A més, en el cas que sigui necessari, sempre es pot disposar dels diners que hem anat estalviant per a la jubilació, si bé llavors no ens beneficiarem dels avantatges fiscals del producte.\nEl PIES serveix per aconseguir una renda vitalícia assegurada de cara a la jubilació. Aquesta eina, com s’ha apuntat, disposa de notables avantatges fiscals, com per exemple que tots els seus rendiments estan exempts de tributar, sempre que l’ús que se’n faci sigui per rebre una renda vitalícia després del seu rescat.\nFinalment, l’AIELT és una assegurança d’estalvi que té característiques semblants a un dipòsit bancari, amb l’avantatge que els interessos que aquesta eina genera de la nostra capacitat d’estalvi també capitalitzen, és a dir, els interessos també generen interessos. Un altre dels avantatges és que els rendiments generats en l’AIELT estan exempts de tributació si es manté l’estalvi vigent durant un mínim de cinc anys.


La Xarxa de Convivència viatja al Marroc per cinquè any – Guia de Roses\nHome ROSES ASSOCIACIONS La Xarxa de Convivència viatja al Marroc per cinquè any\nUna vegada més el projecte ‘Cultures en Xarxa’ de la Xarxa de Convivència de Roses ha unit a diferents joves per viatjar al Marroc.\nAquest any es compleixen cinc edicions d’aquest exitós projecte i que vol repetir l’experiència de viure la cultura d’aquesta regió i quina millor manera de fer-ho que viatjant i compartint experiències in situ.\nEls objectius d’aquest projecte són treballar els valors humans com el respecte, la solidaritat, la tolerància o el companyerisme. Fomentar aquests valors a través de la unió entre els joves d’aquí i del Marroc, que permeti conèixer la cultura, la realitat i el dia a dia que es viu allà per tal d’entendre moltes de les situacions quotidianes que es viuen al nostre municipi.\n‘Cultures en Xarxa V’ neix per treballar la interculturalitat, la tolerància i la cohesió entre dues cultures diferents a través de la participació dels joves. Aquests tenen l’oportunitat de viure el veritable Marroc des de dins i fomentar valors com el respecte i l’empatia en diferents àmbits de la vida marroquí, com conèixer i viure de primera mà les seves escoles, centres juvenils o centres de dones.\nEl viatge s’ha realitzat entre el 3 i el 8 d’octubre, amb un total de 20 participants d’entre 18 i 25 anys. Les zones que s’han visitat han estat Fez, Rabat, Casablanca, Chaouen, Tànger i Tetouan.\nEntre les visites que s’han fet s’hi troben escoles, centres culturals, centres de joves, universitats i associacions de dones.\nEnguany el projecte ha tornat a comptar amb el suport de la Fundació Hassan II, que després de comprovar l’èxit dels darrers quatre anys, han tornat a repetir com a col.laboradors. Cal destacar, com a novetat, que hem s’ha comptat amb la col•laboració de l’Obra Social La Caixa.\nCom sempre, la Xarxa de Convivència treballa per la cohesió social i el benestar entre els joves de la nostre comarca. Viure la realitat d’una comunitat diferent i alhora reforçar els vincles entre dues cultures són objectius de projectes com aquest.\nprevious Arriba a Roses la decena edició de la Cursa de la Dona\nnext Conferència de la Xarxa de Convivència al TMR\nTorna l’Embranzida Jove a Roses


Ryanair torna a aterrar a Vilobí d'Onyar amb viatgers procedents de Londres - Diari de Girona\nVilobí d'Onyar | 02·06·21 | 19:57\nPla general de diversos passatgers de Ryanair baixant de l'avió carregats amb maletes en direcció a la terminal de l'aeroport de Girona el 2 de juny de 2021. (Horitzontal) Aleix Freixas\nEls avions de Ryanair tornen a aterrar a les pistes de Vilobí d'Onyar vuit mesos després de l'últim vol a l'aeroport de Girona. Aquest dimecres a les cinc de la tarda ha arribat el primer avió procedent de Londres. Molts passatgers han celebrat el bon clima tan bon punt trepitjaven la pista gironina.\nUna vegada dins de l'aeroport els turistes han hagut de superar un control policial. En ell es revisava que tinguessin la documentació pertinent, ja que el Regne Unit ja no forma part de la Unió Europea i això implica fer un control de passaports a l'arribada.\nMés enllà d'aquest tràmit administratiu, els passatgers han esperat el seu equipatge i finalment abans d'abandonar la zona restringida a viatgers, se'ls ha mirat la temperatura per garantir que no tenien febre. Amb tots els resultats corresponents, els passatgers procedents de Londres podien trepitjar terres catalanes.\nAlguns ho feien per anar a la seva segona residència, com en Michael. Ell té una casa a Cadaqués i ara feia 18 mesos que no hi anava. Ha vingut per passar-hi una setmana i després tornarà cap a casa seva, a Londres. En Michael està vacunat i per això ha assegurat que se sent "més segur" viatjant. Tot i així, recorda que s'ha hagut de fer una PCR abans de venir, se n'haurà de fer una altra a Catalunya abans d'agafar el vol de tornada.\nEn Mark és un altre turista del Regne Unit que ha recordat tots els passos que haurà de fer abans no pugui tornar a la vida normal. Una vegada arribi al seu país, haurà d'estar-se deu dies fent quarantena preventiva i quan acabi d'aquest aïllament haurà de sotmetre's novament a una PCR.\nEn Mark ha recordat que això és un sobrecost en el viatge i també dies que es perden per fer la quarantena. Tot i així, ha afirmat que "val la pena" fer-ho. En el seu cas només estarà quatre dies a Empuriabrava i Roses, perquè ha vingut amb la seva dona a mirar vaixells i provar-los. El britànic ha afirmat que s'ha sentit segur en tot moment i molt ben atès.\nLa Mònica és una catalana que viu a Cambridge. Fa 18 mesos que no trepitjava terres catalanes a l'espera que la pandèmia afluixés els nivells de contagis. Des de feia mesos, però, estava esperant tornar. "Des que Regne Unit va anunciar que obria les fronteres per venir a Catalunya, vaig buscar la manera per tornar", ha anunciat.\nA més, aprofitarà aquesta estada de tres mesos per presentar a la família una nova incorporació. Es tracta d'un fill que ha tingut "a l'estranger" i que no ha pogut presentar als seus pares perquè la pandèmia els ha impedit viatjar abans. La Mònica espera que a la tornada el govern britànic relaxi les mesures i s'estalviï la quarantena que s'ha de fer o bé el segon PCR. Tot i així, ha avançat que ja hi pensarà quan toqui tornar perquè ara vol gaudir dels retrobaments amb la família.\nAquest avió que ha arribat aquest dimecres a la tarda és tan sols un de la desena que Ryanair ja ha programat per a la primera quinzena de juny. Aquest dijous hi haurà un nou avió procedent d'Alemanya i un altre que vindrà de Cracòvia. A més Transavia també ha programat un vol procedent de Rotterdam. Es preveu que progressivament vagi ampliant la seva oferta, tot i que està a l'expectativa de les restriccions de mobilitat i les mesures que imposen les administracions a l'hora de viatjar.


Serra es va posar un sou de 200.000 euros a CaixaCatalunya - Notícies Economia - Notícies Economia - e-notícies\nEconomia · 13 d'Octubre de 2011. 19:14h.\nL'exministre va justificar la retribució perquè la seva presidència era "executiva"\nNarcís Serra, quan ocupava la presidència de Caixa Catalunya\nNarcís Serra cobrava, com a president de CatalunyaCaixa, un sou anual de 200.000 euros incloses dietes. Serra va justificar llavors la decisió perquè la seva presidència era "executiva" i no pas honorífica a diferència dels seus predecessors. Tanmateix, no tenia dedicació exclusiva, cosa que li permetia compaginar aquest sou amb d'altres relacionats o no amb l'entitat.\nEl president de Dexia, Jean-Luc Dehaene, ha renunciat a totes les compensacions corresponents al 2011. El també exprimer ministre belga ha pres aquesta decisió després de dimitir, a conseqüència de l'acord entre França, Bèlgica i Luxemburg per rescatar per segona vegada l'entitat, que ja va rebre 6.400 milions d'euros de fons públics el 2008.\nSerra, d'altra banda, estava també a Gas Natural, primer a proposta de la mateixa Caixa Catalunya però després a títol personal quan va deixar de ser-ne president. Per aquest càrrec va cobrar el 2008 uns 150.000 euros i com a conseller del grup Applus percebia uns 120.000 euros.\nAl marge de la caixa, Serra ocupa alguns càrrecs a Telefónica, com a vicepresident del consell assessor de Catalunya, i als consells d'algunes filials, com a Internacional, Xile i Sao Paulo. Aquests càrrecs, que no tenen cap relació amb la caixa, suposen unes retribucions conjuntes d'entre 300.000 i 350.000 euros.\nQuan Serra va ser substituït per Fernando Casado, aquest va pactar un sou anual de 600.000 euros, però quan aquesta xifra es va difondre haver protestes, perquè l'entitat ja havia rebut 1.250 milions de fons públics del Frob, i estava en marxa un expedient per reduir la plantilla. Finalment, es va acordar que cobraria el mateix que Serra, 200.000 euros, i també sense dedicació exclusiva. Aquest fet va propiciar la sortida de Casado de la caixa.\nEn qualsevol cas, la retribució de Serra a CatalunyaCaixa era clarament inferior a la d'altres directius. Adolf Todó, director general, i que ha estat designat president executiu de CatalunyaBanc, cobra 800.000 euros anuals.\nTodó va entrar a Caixa Catalunya cobrant 600.000 euros, i el consell va aprovar el 2010 un augment del 14%. Té un blindatge de cinc anys de sou si abandona l'entitat, és a dir, uns quatre milions d'euros.\nA l'exercici del 2008, els ingressos totals dels membres dels diferents òrgans de la direcció de la caixa van experimentar un augment del 41% i es van acostar als set milions d'euros, en concret 6,954 milions, enfront dels 4,936 milions del 2007 . La quantitat també va superar els 5,081 milions del 2006.\nAquestes retribucions s'han produït en una entitat que té en marxa un pla de reestructuració per prescindir de 1.300 empleats, i que va rebre una injecció de capital públic de 1.250 milions d'euros per capitalitzar el procés de fusió amb Caixa Tarragona i Caixa Manresa.\nDesprés, com no ha aconseguit complir els requisits mínims de reserves de capital establerts per les autoritats espanyoles i europees, ha hagut de traspassar el seu negoci financer a un banc, CatalunyaBanc, que rebrà 1.718 milions d'capital públic, la qual cosa proporcionarà a l'Estat el 90% del capital de l'entitat.\nEl PSC es queda sense representació a CatalunyaCaixa\nLa pime ieConsumo dobla la seva facturació en un any\n#39 kkplus, Bcn, 18/06/2012 - 22:57\nAixò de fer passar la ITV obligatòria per recaptar diners per a col·locar a aquesta gent em sembla de jutjat de guàrdia.\n#38 fertiro, cinc claus, 19/10/2011 - 00:31\nI ha sigut rescatat amb els diners dels ciutadans. a la garxola directament. Aquest país no té remei, fins que no hi hagi una revolucio això no s'acabarà.\n#37 Cerdanya, Barcelona, 15/10/2011 - 18:00\nHo sabeu que el tal Narcís Serra s' ha comprat, el 2009, la millor finca d'Alella (Maresme) ? Ei, poca broma nois.\n#36 indignat, barcelona, 15/10/2011 - 15:03\ni Garcia Prieto de 120.000 l'any i cap partit va dir ni mu, aquest diners que esltorni el Psoe, si hi havia algu de ciu que tambe ho tornin ells\n#35 pagaimpuest, Illinois, 14/10/2011 - 17:54\nMenuda jeta, menuda jeta, en manos de quién estamos,xDD.\nDespierta gente,este país eres tú, y los tuyos, dejando de lado estúpidas diferencias. Impuestas por ellos.


CineBaix - OCEAN'S THIRTEEN\nGènere: thriller , comèdia, acció\nGuió: Brian Koppelman i David Levien; basat en els personatges creats per George Clayton Johnson i Jack Golden Russell\nProducció: Jerry Weintraub\nGeorge Clooney (Danny Ocean),\nBrad Pitt (Rusty Ryan),\nMatt Damon (Linus Caldwell/Lenny Pepperidge),\nAndy Garcia (Terry Benedict),\nDon Cheadle (Basher Tarr/Fender Roads),\nBernie Mac (Frank Catton),\nEllen Barkin (Abigail Sponder),\nAl Pacino (Willie Banks),\nCasey Affleck (Virgil Malloy),\nScott Caan (Turk Malloy),\nEddie Jemison (Livingston Dell),\nShaobo Qin (Yen/Sr. Weng),\nCarl Reiner (Saul Bloom/Kensington Chubb),\nElliott Gould (Reuben Tishkoff),\nDanny Ocean i la seva banda només tindrien una raó per portar a terme el seu cop més ambiciós i arriscat: defensar un dels seus. Willy Bank, el despietat propietari d'un casino, mai hauria imaginat que tot s'anava a posar en contra seu quan va trair Reuben Tishkoff, amic i mentor de Danny Ocean. Però Bank es va equivocar� per desgràcia seva. Potser va poder derrotar un dels membres originals de la banda, però va deixar els altres en peu i els va donar un propòsit compartit: derrotar Bank la nit de la gran inauguració del seu nou casino.\nCal reconèixer que Steven Soderbergh té mèrit: ha estat capaç d'aixecar (amb la convenient col·laboració de George Clooney i companyia, cal dir-ho tot) una franquícia que li assegura arrasar a taquilla (gairebé caldria remuntar-se a les mítiques pel·lícules de catàstrofes dels setanta per trobar un repartiment tan quilomètric com el de tota la saga de Danny Ocean) assumint, no obstant això, que la joguina no va de debò.\nÉs cert que el bon gènere d'assalts i robatoris diversos (en aquest cas, com a la primera, i després de l'experiment de la segona entrega, torna a ser un casino de Las Vegas) tendeix a relacionar-se amb l'increïble, però almenys aconsegueix mantenir durant el visionament una aparença mínima de versemblança que enganxa l'espectador. Doncs bé, de tota la saga inaugurada per Ocean's eleven , és precisament la primera l'única que compleix en grau suficient aquesta norma. La segona era directament un joc, una broma plena de gestos de complicitat que no es prenia la trama seriosament per a res; i aquesta tercera, tot i que situada en un punt mitjà, abandona qualsevol indici de versemblança quan apareix la tuneladora.\nÉs clar que tot està hàbilment dissimulat amb un primer tram gairebé inextricable, en el qual l'explicació de com transcorrerà el cop assoleix cotes d'inintel·ligibilitat que un només pot jutjar com a intencionada. De fet, hauríem de preguntar-nos si de veritat té sentit, tot i que el cert és que, en realitat, ni tan sols importa. Si l'espectador té la sensació que es perd, que no es preocupi: simplement, s'ha de relaxar i deixar-se portar, és la millor manera d'enfocar la pel·lícula.\nPerquè és entretinguda, això per descomptat. Va fluint amb la contínua suavitat amb què un es podria prendre un Martini a la terrassa o la piscina d'un d'aquests hotels de luxe que ens mostren les preses aèries de Las Vegas (poques vegades tan evident el seu caràcter d'excés enmig del no-res del desert com aquesta), però s'oblida amb la mateixa facilitat. I això, que podria ser un demèrit en una cinta amb més pretensions, aquí no ho és, perquè abans de res Ocean's thirteen és un artefacte sense més transcendència: així ha estat concebut pels seus creadors, i així funciona. En aquest cas, i malgrat les trames d'enganys que se succeeixen per la pantalla, no hi ha trampa ni cartró, i ni tan sols el cant pels vells temps dels Sinatra i companyia sona a cap altra cosa que a simple excusa argumental (la venjança pel que el malvat Willy Bank �un Al Pacino amb el pilot automàtic posat, però que almenys defuig qualsevol possible accés histriònic� ha fet a Reuben Tishkoff, interpretat per Elliott Gould, en robar-li la propietat del gran hotel cridat a regnar a la capital del joc).\nAixí, l'elenc (paraula que sona una mica anquilosada, però que quan un s'enfronta a un repartiment com aquest cobra tot el seu significat) només ha de deixar-se portar, repetir el que hem vist en les altres dues entregues per incrementar la sensació de paròdia (aquestes converses a base de frases mai acabades entre Danny/George Clooney i Rusty/Brad Pitt) i que funcioni un espectacle que, curiosament, entreté gairebé sense recórrer al suspens o el dubte de com sortirà tot. I, ¿com es pot fer una pel·lícula d'èxit d'un gran robatori sense tenir la sensació que el rellotge corre i atraparà els seus protagonistes? Doncs ni idea; però preguntin-ho a Soderbergh: pel que sembla, ell té la resposta.


Protector solar en dermatitis atòpica - cuida la teva pell | Clicat Salut\nEl protector solar és necessari, però en les persones que tenen dermatitis atòpica, encara ho és més.\nL’exposició al sol o la sequedat del clima són factors que fan que a l’estiu augmentin les agressions a la pell. Encara que tots els tipus de dermis pateixen les conseqüències, les persones amb pell atòpica poden patir els brots d’èczema.\nNormalment el sol en si no és dolent per a la dermatitis atòpica. Inclús, moltes vegades actua com a immunomodulador. La qual cosa vol dir que regula les nostres cèl·lules de defensa i en algunes malalties ajuda a disminuir la picor i els brots.\nPerò, hem de fer les coses bé i protegir-nos adequadament per prevenir problemes futurs.\nLa dermatitis atòpica, també conegut com a pell atòpica, és un trastorn que provoca la pell i picor. Aquest problema és bastant freqüent en nens, però ho pot patir qualsevol persona.\nA més, és crònica i sol exacerbar-se periòdicament i pot manifestar-se juntament amb asma o amb rinitis al·lèrgica.\nPer aquest problema no s’ha trobat una cura. Però, els tractaments i les mesures de cura personal poden alleujar la picor i prevenir nous brots. Per exemple, és útil evitar els sabons forts, humectar la pell de manera regular i aplicar cremes o ungüents medicinals.\nCom puc prendre el sol de forma segura?\nSi vols prendre el sol ho hauràs de fer de forma segura, i més si pateixes aquest problema. Segueix aquestes pautes!\nEncara que utilitzis un factor solar molt alt, no estiguis molta estona al sol.\nEvita l’exposició solar entre les 12h i les 16h.\nSegueix les instruccions d’aplicació dels protectors solars\nNo exposis al sol a nens menys de 3 anys\nUtilitza un producte que protegeix en front de la radiació UVB I UVA.\nUtilitza el protector solar inclús en els dies nuvolats\nDavant qualsevol canvi en taques o pigues, acudeixi a l’especialista\nTriï un protector solar adequat a cada tipus de pell\nProtegeix la pell, el cap i els ulls de la radiació solar.\nExtremi les precaucions en les zones més sensibles.\nCom ha de ser la crema solar en els casos de dermatitis atòpica?\nA l’hora de seleccionar la crema solar, és triar aquells aptes per a pells atòpiques. Ja que s’ha d’aplicar crema, no sols per protegir la pell del sol, sinó que per tractar la dermatitis atòpica.\nT’has de fixar molt bé que en l’envàs hi hagi la paraula hipoal·lergogen. Això, significa que el protector solar ha estat formulat específicament per a minimitzar el risc d’al·lèrgia.\nTambé recomanem que a més tingui agents hidratants, calmants, protectors i vitamina E. D’aquesta manera, s’evitaran brots. Recorda però, evitar protectors solars que contenen perfums i alcohol, ja que, poden causar al·lèrgies i sequedat.\nA més, hauràs d’utilitzar una crema solar amb un factor de protecció molt alt (50+) que hauràs d’aplicar 20 o 30 minuts abans d’exposar-te al sol. I, cada 2 hores tornar-la a aplicar o després de cada bany.\nPer últim, cal que et fixis en la consistència. Ja que aquestes cremes són més hidratants, per la qual cosa la sensació de comoditat és molt major en aquest tipus de pell.\nSi no utilitzes els protectors adequats poden aparèixer reaccions d’hipersensibilitat o al·lèrgia que podrien desencadenar brots atòpics.\nPerò no t’oblidis que cal dutxar-se després d’anar a la platja i la piscina. D’aquesta manera s’eliminen les restes de protector solar, sal i clor. I, després, cal hidratar la pell amb productes específics per la dermatitis atòpica de manera generosa.\nProtector Solar Fluid Cream Heliocare 360º Sunscreen (50 Ml)\nEl protector Solar Fluid Cream Heliocare és una protecció solar molt alta amb escut booter multidefensa d’ampli espectre. Té una textura de fluid cremós, per a tota mena de pells. S’ha d’aplicar uniformement sobre la pell neta, abans de l’exposició solar i renovar sovint.\nAvene fluid mineral spf 50+ (40 ml)\nEl protector Avene fluid mineral spf 50+ es ideal per a pells atòpiques.


Tècnica: Oli damunt fusta\nMides: 73 x 115 cm\nNúm. Reg. : 916\nAquesta obra és un oli damunt fusta de format mitjà en el qual Miriam Cahn planteja un realisme subjectiu basat en la reinterpretació de la figura femenina, tot i que elimina qualsevol signe d’identitat. L’artista ens alerta d’una situació aparentment perillosa, una composició que ja ha tractat en obres anteriors. Les mans, com ella mateixa defineix, són el seu «instrument de pensament».\nMiriam Cahn és una creadora multidisciplinària que tracta la naturalesa humana, el significat de ser dona i el sentit d’autodeterminació. El cos és el motiu sobre el qual treballa de manera més reiterada, l’aborda des d’una condició material i física, i n’investiga els diferents significats associats: abjecció, vulnerabilitat i ignorància apareixen de manera recurrent a la seva obra. Aquests temes, a més de preocupacions sociopolítiques complexes, són afrontats per l’artista figurativament, tot i que constatam a la seva obra tons marcadament expressionistes. Al llarg de la trajectòria de la creadora trobam, a més, composicions paisatgístiques i referències poderoses en contra de les guerres de Sarajevo, de l’Iraq o de Síria. L’obra de Cahn realitzada al llarg de les dècades dels setanta i dels vuitanta es caracteritza per dibuixos de gran format que la porten a treballar directament a terra per evitar qualsevol distància mediativa entre la tècnica i el tema; un treball gestual que assoleix una dimensió performativa. Als anys noranta predomina la pintura a l’oli, obres en les quals el color cobra protagonisme en el vocabulari visual de l’artista, influïda per les imatges de la publicitat i els mitjans de comunicació de masses. Cahn utilitza freqüentment el vermell per ressaltar els genitals i denotar qüestions relatives a la sexualitat i a la fertilitat. Rastres del seu procés creatiu, com ara les empremtes dactilars i altres marques, sovint són visibles en els seus treballs, que vinculen la imatge resultant amb el gest performatiu.\nViu i treballa a Stampa (Suïssa). És una de les principals representants de la pintura suïssa contemporània i pionera del moviment feminista a la dècada dels setanta, una reivindicació desenvolupada a través del dibuix, la pel·lícula en Super 8, la performance, la fotografia, la pintura i, més tardanament, l’escriptura. Entre el 1968 i el 1975 estudià gravat a la Kunstgewerbeschule, avui Schule für Gestaltung, a la seva ciutat natal. El 1982 fou convidada a participar a la Documenta 7, Kassel, però retirà el seu treball després de manifestar el desacord amb la intervenció curatorial. A pesar de les seves actituds outsiders, l’artista ha estat guardonada amb el premi Käthe Kollwitz (1998) i el Prix Meret Oppenheim (2005). I.A.


La nova Àrea de Rehabilitació estarà llesta a l’abril de 2019 - Maig de 2018 - INFOCOM | Consorci Hospitalari de Vic\nLes obres avancen a bon ritme: està previst acabar la construcció de les noves instal·lacions d'aquí a vuit mesos i completar el projecte -inclosa la reforma urbanística de l'entorn- en menys d'un any\nD'aquí menys d’un any, a finals d'abril del 2019, està previst que entri en funcionament la nova Àrea de Rehabilitació -que gestionarà el Consorci Hospitalari de Vic- i les noves instal·lacions de l'Hospital Universitari de la Santa Creu de Vic. El projecte d'ampliació i modernització del centre entra ara en la seva tercera fase, que inclou la reforma total de la planta baixa per crear-hi la nova Àrea Ambulatòria i la construcció d'un gran eix d'ascensors que millorarà l'accessibilitat de l'edifici.\nEn paral·lel a la reforma de la planta baixa, segueix avançant l'obra del pàrquing (es preveu que acabi a finals d'any) i la construcció dels nous edificis: un de 356 metres quadrats que albergarà els nous accessos i l'annex, de 800 metres quadrats, on hi haurà l'Àrea de Rehabilitació. Al gener de 2019, un cop acabades les noves instal·lacions -i mentre es procedeix a equipar-les per iniciar l'activitat assistencial-, començarà la darrera fase del projecte: la urbanització de l'entorn per crear-hi un gran parc públic. Una actuació que convertirà els voltants de l'Hospital en una zona verda per al barri.\nUna obra condicionada per l'arquelogia\nEl calendari inicial preveia completar l'ampliació de l'Hospital al gener del 2018. Un termini que no s'ha pogut complir, principalment, per la troballa de restes arqueològiques. Primer, les obres van quedar paralitzades mig any per deixar treballar els arqueòlegs. Quan, finalment, el Departament de Cultura va autoritzar la retirada de les restes, les obres es van reprendre amb un mètode d'excavació més lent i acurat i dividint l'excavació en àrees per compaginar la feina d'operaris i arqueòlegs. Dues circumstàncies que van allargar set mesos més el calendari. A la demora de més d'un any per les troballes arqueològiques, cal afegir dos mesos més derivats de les gestions administratives arran dels canvis d'empresa constructora.\nLa troballa de restes arquelògiques ha demorat més d’un any la finalització del projecte respecte al calendari inicial


En aquesta xerrada TED , que va ser difosa al maig de 2020, Abigail Disney comença parlant del seu personatge preferit de la factoria Disney: Pepito Grillo (o Pep Consciències). El considera "la veu de la veritat" i creu que té un gran sentit moral. Potser per això, quan pensa en aquest personatge de Pinotxo, li ve al cap el seu avi, Roy O. Disney (1893-1971), germà gran de Walt Disney. Tot i ser conscient que va viure en una època molt diferent a l'actual, i en què també es van produir situacions injustes, Abigail recorda amb gran admiració el seu lideratge i els seus ensenyaments. Segons ella mateixa explica, el seu avi li parlava de la importància de valorar i tractar amb respecte i d'igual a igual als treballadors. Així ho reflecteix una frase que li va dir mentre passejaven un dia junts per Disneyland: "Ningú no és més que els altres com per no ajupir-se a recollir escombraries."\nSegons Abigail, tant Roy O. Disney com Walt Disney "sentien un compromís moral amb tots els seus treballadors". Aquest compromís no era tampoc un fet excepcional. Els directius de la seva època valoraven als empleats i es preocupaven perquè poguessin accedir a una bona sanitat, jubilar-se sense preocupacions i tenir la seva pròpia llar. Però les coses han canviat. De fet, quan va morir Roy O. Disney, la mentalitat general ja començava a ser diferent. Els interessos dels accionistes s'han convertit en la major prioritat de moltes organitzacions, algunes tan conegudes com Amazon, McDonald’s o la pròpia Disney. Aconseguir beneficis i créixer són els principals objectius d'aquestes grans empreses. Evidentment, això influeix significativament en la manera en què són gestionades i dirigides, a més d'accentuar les desigualtats entre treballadors i directius.\nSegurament són moltes les persones que han reflexionat al voltant d'aquesta qüestió, però és realment impactant que sigui algú de la família Disney qui verbalitzi aquest problema estructural i sistèmic. Abigail Disney denuncia que el 73% dels treballadors de Disney no pot viure únicament amb el seu sou. La seva visió sobre l'actual gestió de l'empresa fundada per la seva família és indubtablement crítica: "Durant gairebé un segle, Disney ha tret molts beneficis de la idea que les famílies són una cosa màgica, que l'amor és important, així com la imaginació. Per això se't remouria l’estómac si t'explico que la Ventafocs podria estar dormint en un cotxe."\nNo obstant això, té clar que Disney no és l'única empresa responsable de l'expansió d'aquesta mentalitat. De fet, no hi ha cap companyia o directiu/va a qui es pugui atribuir tota la responsabilitat. Ni tampoc cap d'ells/es compta amb els mitjans suficients per resoldre la situació només pel seu compte.\nCom es pot donar la volta a la situació? És aquí quan Abigail es torna a posar en el lloc de Pepito Grillo per fer diverses reflexions. Es pregunta com ocupadors i empleats poden sentir empatia mútua si els seus llocs de treball estan tan dividits. "És habitual que l'executiu tingui el lloc més selecte per aparcar, menjar o, fins i tot, per anar a al bany", afirma. Una altra de les qüestions que es planteja té a veure amb la presència de treballadors a les reunions. Disposen de suficient informació els directius si prescindeixen de la presència d'empleats a les juntes?\nEn definitiva, és fonamental redefinir la idea que es té actualment sobre el que haurien de buscar les empreses i, per aconseguir-ho, necessitarem guiar-nos per la nostra consciència i escoltar la "veu de la veritat", la de Pepito Grillo.\nAccés a la conferència TED2020 d'Abigail Disney: https://www.ted.com/talks/abigail_disney_dignity_isn_t_a_privilege_it_s_a_worker_s_right?language=es\nTags: Lideratge i gestióMotivacióRelacions LaboralsDisneygestió de recursos humanslideratgeresponsabilitattreballadors


La TDT ja es veu en alta definició des d'aquest dimarts | BonDia Diari digital d'Andorra.\nAquest canvi arriba en un moment en què la majoria de parc de televisors del país, al voltant del 95%, ja són compatibles amb aquesta qualitat d'imatge i que, per tant, no han hagut de realitzar cap ajustament perquè el procés ha estat totalment transparent per als usuaris. El 5% restant dels televisors necessitaran un descodificador addicional per poder veure la TDT.\nPer a tots aquells usuaris que no tinguin un televisor adequat i que encara no hagin adquirit un descodificador, Andorra Telecom recomana que sigui compatible amb el format DVB-T2, de manera que ja estaran preparats per a properes evolucions de la TDT.\nContra el Gran Canària dimarts en els quarts de final de l’Eurocup\nFerré correrà el Campionat de França de Muntanya aquest any


El sistema solar, juguem? – Petits Retalls de Vida\nOn 19/10/2021 Per Petits Retalls de VidaIn Educació\nAquest any la comunicació escola amb la terapeuta i amb nosaltres és molt àgil via email. Qualsevol cosa o dubte obtinc resposta ràpida i el que treballen a l’aula, sobretot a medi, ens ho anticipen per treballar a casa i/o adaptar.\nAquest trimestre han estat fent el nom de la classe, Lola Casas, i el sistema solar, constel·lacions, etc.\nA casa ens serveix perquè aprofitem per treballar les dificultats relacionant-ho amb el que es fa o es farà a l’escola. Aprofitem per introduir paraules i conceptes que sabem que anirà trobant.\nPer exemple, un joc de l’oca de planetes, pintem i modelem planetes, comptatge amb planetes o estrelles, lectura de paraules sobre la temàtica, escriptura, memory de la mateixa temàtica, etc.\nPer ella treballar coses que fan a l’aula és molt motivador i reforçant. Així que és una manera de fer feina amb un sentit.\nRealment, el feedback que tinc aquest any és molt millor a la resta d’anys. I a la Laia la noto molt més relaxada.\nA les fotos i videos que he penjat avui pots veure algunes de les coses que fem servir per treballar.\nAquests dies continuarem amb unes fitxes que hi ha al joc de Clementoni que veus. Li llegeixo alguna característica del planeta que surt a la fitxa i ella busca la figura del planeta (que prèviament ja va pintar) i la paraula que l’identifica. Per exemple:\nQuin no és un planeta i és una estrella?\nQuin està més lluny del sol?\nI més a prop?\nQuin té les anelles més grans?\nA quin hi ha vida? On viuen les persones?\nRealment, entre la feina de l’escola i a casa, avui he vist que sap més coses del que em pensava.\nGaudir mentre s’aprenen conceptes. 🥰\nSi vols veure més fotos i vídeos: aquí\naprenem jugantaprenentatgecreixementdificultatsdiversitatdiversitat funcionalEducacióens fem gransescolaescola inclusivafillainclusiópetitsretallsdevidaprimàriarevolució inclusivasempre endavantsempre juntessocietat diversavida


Ransomware, una amenaça per Android | Consumer\nRansomware, una amenaça per Android\nEls falsos antivirus i altres programes que segresten el dispositiu de l'usuari creixen en les tendes d'aplicacions d'Android\nUn usuari veu en una tenda d’aplicacions de la Xarxa un programa que li interessa per determinats conceptes i l’hi descarrega. En activar la suposada aplicació, el telèfon o la tableta comença a no obeir i fer funcions rares. Quan l’usuari intenta controlar l’aparell, no li queda més remei que resetearlo a les condicions inicials, o bé l’aplicació maliciosa li demana una quantitat de diners per tornar a la normalitat. En realitat, darrere hi ha un ciberdelincuente controlant en remot el nostre aparell per espiar-nos o, la major part de les vegades, extorquir-nos. És el que es coneix com ransomware, i comença a ser un problema seriós en la plataforma Android.\nEn realitat darrere hi ha un ciberdelincuente controlant en remot el nostre aparell per extorquir-nos\nLa paraula “ransom” en anglès significa rescat, i per aquest motiu es pugui inferir que ransomware es refereix a un programari maliciós que ens segresta el control de l’ordinador i ens exigeix un rescat per retornar-nos-ho. Tècnicament no es pot parlar de virus, perquè no és un programa pensat per estendre’s a altres aparells (encara que en ocasions pot fer-ho), sinó per executar-se en l’ordinador de l’usuari, o ara també en tabletas i mòbils, enganyant-li sota una falsa aparença.\nEl ransomware ha estat molt comú en els ordinadors, sobretot en forma de fals antivirus. Els falsos antivirus, també coneguts com Fake AV o rogue antivirus, són un problema que ve des de lluny. La pàgina Forospyware té comptabilitzats al voltant d’1.000 falsos antivirus, especialment els destinats a l’ordinador. Es recomana a qualsevol usuari que, davant una oferta d’un antivirus poc conegut, acudeixi a aquest llistat per comprovar la seva idoneïtat, encara que la llista no s’actualitza des de 2011.\nPerò el problema s’ha estès al sistema operatiu per a mòbils Android, sobretot per dos motius.\nEl primer és que per la seva naturalesa oberta, Android no té control per part del seu creador (Google) sobre el que es poden o no instal·lar els usuaris en els aparells que funcionen sobre la base d’ell. Encara que aquesta màxima és relativa i hi ha certs límits, en Android és fàcil crear una tenda alternativa a l’oficial d’aplicacions, Google Play, des de la qual vendre programes que no autoritza Google.\nGoogle recomana com a precaució descarregar solament aplicacions des de Google Play, on si controla el que es ven\nGoogle recomana com a precaució descarregar sol apps des de Google Play, on si controla el que es ven o ofereix. Però no és un sistema tancat com el iOS d’Apple, i no pot evitar les descàrregues des de tercers llocs. Precisament aquestes plataformes són les que aprofita el ransomware per enganyar-nos i colar-se en els nostres dispositius.\nEl segon motiu pel qual aquesta modalitat de malware, i també unes altres, està augmentant en Android és que aquesta és amb diferència la plataforma per a dispositius portàtils que més està creixent al món. La peculiaritat de no estar associada a un sol fabricador i no haver de pagar llicència pel seu ús, ja que és programari lliure -encara que Google sí atorga certificacions oficials als fabricants de confiança-, li ha fet estendre’s per tot tipus d’aparells. Aquesta proliferació sense excessiu control, excepte en les grans marques, ha generat un sistema operatiu d’arrel comuna amb moltes derivacions, algunes d’elles no massa segures, en les quals el ransomware pot entrar amb facilitat en forma d’aplicació atractiva com a oci, servei o solució a certs problemes, com per exemple virus.\nL’última alarma sobre una infecció de ransomware en Android va saltar a la fi de juny d’aquest any, quan la majoria dels mitjans digitals van anunciar que s’havia detectat una invasió de molts mòbils i tabletas basats en Android en descarregar l’aplicació Android.Fakedefender. Aquesta, en teoria, era un protector del telèfon i la tableta contra les aplicacions de ransomware.\nL’última alarma sobre una infecció de ransomware en Android va saltar a la fi de juny en descarregar l’aplicació Android.Fakedefender\nSe suposava que Android.Fakedefender comptava amb un llistat de falses apps que amagaven malware, les detectava i impedia la seva descàrrega. D’aquesta manera, amb Android.Fakedefender, l’usuari podia descarregar tranquil aplicacions des de qualsevol tipus de tenda no oficial sense perill, ja que el programa li avisaria si hi havia amenaça.\nNo obstant això, Android.Fakedefender va resultar ser el problema, no el remei. En activar-la, l’aplicació prenia el control dels aparells i els convertia en disfuncionales. L’usuari solament tenia dues opcions per recuperar la normalitat: pagar una quantitat o revertir l’aparell als valors de fàbrica, amb el que corria el perill de perdre dades dels seus contactes, números de telèfon, etc.\nPer evitar el ransomware, existeixen en la tenda Google Play aplicacions d’empreses d’antivirus importants i fiables com Norton o Symantec, però la millor estratègia és la cautela. Per començar, evitar les tendes alternatives per descarregar apps. Si no s’aplica aquesta precaució, almenys mirar en fòrums d’Internet si hi ha referències negatives referent a l’aplicació que es desitja descarregar. I davant el dubte, per descomptat, abstenir-se.


Articles d'opinió dels grups polítics - Crònica 40 - Gener 2021\n20:14 | 15/04/2021\nBon Nadal en un mal any\nA ningú se li escapa que els reptes que teníem aquestes festes de Nadal com a equip de govern eren molt importants i plens de situacions d’incertesa.\nLa pandèmia del COVID ens ha portat a una situació de fortes restriccions en la realització d’activitats tradicionals de les festes de Nadal i, simultàniament a una delicada situació del teixit econòmic local per les limitacions i impediments d’obertura, aforament, etc.\nPer això calia ser valents i innovadors en la proposta i, des de la prudència i la consideració dels diferents factors condicionants, liderar des de l’Ajuntament una campanya de Nadal que fos útil al moment que vivim i als montmelonins i montmelonines.\nLa posada en marxa d’una segona tanda de subvencions i ajuts directes i la campanya de bonificació amb vals de 20 euros a les compres locals han estat ben acollides per comerç i ciutadania. Els comentaris positius han estat unànims, tant per la seva rapidesa a implantar-la com per l’esforç econòmic que ha suposat.\nUn cop la part econòmica estava en marxa i funcionant d’allò més bé, calia posar el focus sobre la part més emotiva; allò que diuen “l’esperit del Nadal”.\nAquí va entrar en joc la campanya Emociona´t.\nLes coses van començar a anar bé amb els concursos de felicitacions i de guarniment de balcons i façanes. Poques vegades, potser mai, s’havien vist tants llums donant vida i color a les nits de Nadal. Un gran èxit, amb alguns carrers bolcats en aconseguir ser els millors. Una gran competició.\nEl photo-call de la Plaça de la Vila i la botiga de l’Emociona’t van ser dos fils conductors de la campanya nadalenca.\nQuedava pendent de quina manera es resolia la impossibilitat de celebrar l’acte amb més participació als nostres carrers: la cavalcada dels Reis d’Orient.\nEstava clar que no es podria fer com sempre i que calia donar una volta a tot allò que s’havia fet sempre.\nL’equip de govern, amb la implicació dels tècnics directament afectats i de tots els departaments de l’Ajuntament als que es demanava suport, va arriscar i va pensar que la Fàbrica dels Reis d’Orient i el Bona Nit d’aquests el dia 5 al vespre, podia aportar les dosis de màgia i il.lusió que el Nadal aporta a molta gent.\nAl final, tot i les pors, tot va sortir bé. Tant que fins i tot ara es dubte de que es farà al Nadal de 2021.\nMoltes felicitats a l’equip de govern i al personal de l’Ajuntament per haver fet possible un Bon Nadal en un mal any.\nMalgrat tot, estimem Montmeló\nFem pressupostos 2021\nDes de FEM Montmeló volem aprofitar el motiu d’aquest crònica per desitjar-vos una bona entrada d’any 2021, esperant que ens porti salut, feina i encerts per a tothom.\nEn l’anterior crònica FEM us va presentar quines eren les nostres propostes prioritàries que calia incloure en els pressupostos destinats al curs 2021.\nEn el darrer ple de desembre, FEM va votar a favor dels pressupostos presentats pel consistori.\nDe la mateixa manera que, durant els últims plens, hem anat dient que la dinàmica no era positiva entre l’equip de govern i l’oposició, cal dir que en els darrers mesos hem recuperat la transparència informativa durant les últimes reunions mensuals, encara que continuem defensant que aquestes reunions haurien de ser conjuntes amb la resta de grups amb l’objectiu de reprendre la Junta de Portaveus de l’inici de mandat. Pensem que ha existit una bona predisposició de l’equip de govern a treballar aquest pressupost amb la resta dels grups municipals.\nAixí doncs, s’ha intentat recollir i integrar la gran majoria de propostes realitzades, encara que amb una mica més de temps no hagués anat gens malament. De totes maneres, continuem pensant que aquesta ha de ser la direcció a prendre per assolir consensos en aquells projectes, punts i decisions importants en benefici de tota la ciutadania. Sempre que la dinàmica sigui aquesta allà ens hi trobaran.\nReferent al Pressupost voldríem destacar les propostes del nostre grup, entre elles:\nL’increment de les partides d’ajuts Socials i Cooperació, de la partida de polítiques d’igualtat,\nAjuts al lloguer i la incorporació de les diferents partides extraordinàries per la Covid-19\nLa incorporació del projecte de la nova residència,\nLa barana de protecció del carrer Miquel Biada,\nLa partida per la millora de l’accessibilitat,\nLa urbanització de la Plaça Frederica Montseny,\nLa implantació de sistemes amb tecnologies d’energies renovables i eficiència energètica amb l’objectiu d’assolir equipaments municipals autosuficients i el subministrament a l’enllumenat públic i d’aquesta forma alleugerir la despesa energètica.\nIncloure, en el manteniment de les piscines, la reparació de la coberta del bar.\nMantenir el 100% de la partida de manteniment del camp de futbol, ja que les instal·lacions generals actuals son bastant antigues.\nLa creació d’una partida per ajuda a les entitats per les despeses extraordinàries que puguin tenir derivades de la Covid-19.\nDestinar una partida per la creació del projecte de rutes històriques locals amb col·laboració del Centre d’Estudis, entitats i els treballs de recerca de Batxillerat.\nTambé volem aprofitar per anomenar algunes de les propostes que no han sigut recollides en aquests pressupostos, però que des de FEM seguirem treballant per incloure-les en els propers pressupostos 2022:\nReurbanització del carrer Vilardebó.\nCreació d’una oficina d’atenció a les Entitats (amb l’objectiu de donar suport tècnic, promoure debats, coordinar activitats, oferir servei de gestoria mancomunada, etc)\nEstar pendents de la cessió de la nau de Máximo Mor, on segurament es poden obrir un seguit de possibilitats de cara a nous equipaments i fer possible el centre Àgora, on s’integri el servei d’atenció a les entitats.\nI per poder desplegar tots aquests projectes, de ben segur que necessitarem que es compleixi el desig que us anunciàvem per aquest 2021: salut, feina i molts encerts.\nUn any excepcional requeria mesures excepcionals\nData de modificació: 28/01/2021 14:51:40


Ponç Jordà i Heras | Ajuntament de Pont de Molins\nNascut a la casa pairal dels Jordà a Molins l’any 1781, fill de Joan Bautista Jordà i Anna Heras. Sent encara un nen va patir el conflicte conegut com la Guerra Gran (1793-95), que va afectar greument la seva família. Anys més tard, va ser un dels joves que va encapçalar la revolta dels figuerencs contra els francesos que ocupaven la fortalesa de Sant Ferran de Figueres, al juny de 1808, participant després en la defensa de la Ciutadella de Roses i a totes les accions de guerra que es donaren a l’Empordà, així com en els atacs a les tropes franceses que assetjaven Girona. En aquesta primera època va ser un dels principals fundadors del cos d’exèrcit conegut amb el nom d’Exèrcit d’Expatriats de l’Empordà, del que va ser sots-tinent.\nEntre 1808 i 1811 va intervenir en pràcticament totes les accions de guerra contra els francesos al Principat de Catalunya, com així ho certifica el seu full de serveis. A l’abril del 1811 va ser un dels que va idear el pla i va intervenir en la presa del castell de Sant Ferran de Figueres (nit del 9 al 10 d’abril), on va caure una guarnició formada per 2.000 francesos, sota el comandament del general Guillot, que varen ser sorpresos. Per la seva destacada participació en aquest fet, va ser condecorat i nomenat tinent amb grau de capità. El setge que d’immediat posaren els francesos a la fortalesa de Figueres va durar fins l’agost del mateix any, rendint-se els defensors després nombroses baixes. Ponç Jordà va ser fet presoner i portat a França, on va passar per diferents presons, des del fort Lichtemberg al Condé, fins a la fortalesa de Montpeller, d’on va ser alliberat al 1814.\nDe nou a l’Estat espanyol, va demanar continuar en l’exèrcit, i va ser restituït com a militar amb el grau de sots-tinent, sent destinat pel capità general de Catalunya, Francisco Xavier Castaños, al regiment de Mataró, amb la missió de perseguir contrabandistes i bandolers.\nAl 1820 va fer costat a l’aixecament de Riego, en favor de la Constitució de 1812, i al 1823 es va oposar als francesos cridats per Ferran VII (Cent Mil Fills de Sant Lluís), que el varen capturar junt amb els darrers militars liberals a Andalusia. Va ser llicenciat de per vida i desposseït de qualsevol càrrec, sent obligat a residir al seu poble natal, Molins. En aquesta nova situació i allunyat de l’exèrcit, va col·laborar amb el seu germà gran, l’hereu de la família, en el negoci de subministrament de bestiar per l’exèrcit francès d’observació.\nA la dècada dels trenta es va convertir en un personatge força influent a la contrada gràcies al seu passat i pel seu ideari favorable als liberals, principalment en el decurs de la primera guerra carlina. Al 1847, amb 66 anys, moriria a la mateixa casa on havia nascut.\nMés informacióTelèfon: 972 52 92 64


Dijous, 14 Juliol 2011 02:00\nLa Fundació Viladot homenatjarà diumenge a l'arquitecte Daniel Gilabert\nLa segona de les intervencions en la façana de l’edifici Lo Pardal III d’Agramunt, que forma part del cicle L’important és la idea, rendirà un homenatge a l’arquitecte Daniel Gelabert. Aquesta nova part del cicle, que s’inaugurarà aquest diumenge a la 1 del migdia, presenta poemes visuals en base al material professional de Gelabert, que Guilllem Viladot va realizar l’any 1983 a través d’incitacions visuals que trobava a les taules del taller del seu amic arquitecte.\nDijous, 23 Juny 2011 02:00\nEls usuaris de la residència Cal Mas Vell celebren el Dia de la Família\nEls residents i usuaris de la residència Cal Mas Vell d’Agramunt van celebrar el passat 18 de juny el Dia de la Família amb un berenar. La jornada, a la qual van assistir més de 120 persones, va estar amenitzada amb una actuació musical a càrrec d’alguns alumnes de l’Escola Municipal de Música d’Agramunt. A continuació, es va reconèixer la tasca de Ramona Balagueró, usuària del centre de dia des de fa molts anys. Com és habitual, els residents van regalar un petit detall als seus familiars. En aquesta ocasió, els residents van fer un marc i van posar una foto seva.\nL’Espai Guinovart inaugura una exposició de Luz Broto\nLa sala temporal d’exposicions de la Fundació Privada Espai Guinovart d’Agramunt, coneguda com petit espai, presenta fins el 12 de juny un treball de l’artista Luz Broto centrat en un exercici premonitori de caràcter impossible que inspira un moment tragicocòmic i que especula com un espai de trànsit torna cap a si mateix. El comissari, Jordi Antas, explica que "l’objectiu de la mostra és que el visitant torni a transitar i explorar les altres sales de l’Espai Guinovart ja que té l’accés denegat a la totalitat de l’espai d’exposicions temporals”.\nDimecres, 20 abril 2011 02:00\nExposen els treballs del taller de poesia visual a l'espai Pardal\nL'espai Pardal d'Agramunt acull des del cap de setmana passat l'exposició dels treballs que van fer els alumnes de cinquè i sisè de primària de les dos escoles i els alumnes de l'institut en un taller de poesia visual. Segons va explicar el professor i impulsor de la iniciativa, Josep Bertran, els alumnes van aplicar la tècnica del collage utilitzant material que també feia servir Guillem Viladot com baralles de cartes, llistats telefònics i blondes. També van aprendre a jugar amb les paraules 'pardal' o 'riella', pròpies de Viladot.\nDivendres, 25 Febrer 2011 01:00\nAgramunt acull aquest cap de setmana la 10a fira del vehicle d'ocasió\nAgramunt acollirà aquest cap de setmana, concretament els dies 26 i 27 de febrer, la desena edició d’Agr’auto, la fira del vehicle d’ocasió. El certamen, dedicat a vehicles de segona mà, especialment automòbils de gerència i km 0, s’ubicarà al pavelló polivalent i comptarà amb la participació de la majoria de concessionaris de la vila. Pel que fa a les activitats paral·leles que l’organització ha preparat, enguany es dividiran en dos espais: el pavelló esportiu i l’exterior dels pavellons. Les activitats estan destinades a nens i nenes de P3 fins a sisè de primària i són gratuïtes. Hi haurà tallers teòrics i pràctics sobre el vehicle elèctric, proves amb vehicle REVA i motos elèctriques (aquestes proves es faran a l’exterior dels pavellons) i dos circuits, un de cars a pedals i un altre de bicicletes elèctriques. Per als més petits, i també a dins el pavelló esportiu, hi haurà un inflable per aprendre a reciclar tot saltant. Diumenge tindrà lloc la 3a trobada de motos.\nDimecres, 16 Febrer 2011 01:00\nAgramunt amplia la llar d’infants Nins i oferirà places per a nadons\nLes obres d’ampliació de la llar d’infants Nins d’Agramunt van començar a principis de febrer i està previst que finalitzin el proper mes de juliol. Segons va anunciar el regidor d’Educació, Domènec Llop, l’objectiu és que els nens i nenes puguin començar el curs escolar 2012/13 en aquest nou edifici. Amb aquestes obres, la llar d’infants, que actualment té 56 places, podrà acollir fins a 107 infants de 0 a 3 anys, de manera que Agramunt oferirà per primera vegada places públiques en el tram d’edat comprès entre 0 i 1 any, concretament se n'oferiran vuit. Les obres tenen un cost de 430.000 euros i estan finançades pel Departament d’Ensenyament en 255.000 euros, pel PUOSC en 160.000 euros i la resta és aportació municipal.\nTallers i concerts en la 10a Setmana Musical de l'EMM d'Agramunt\nL’Escola Municipal de Música d’Agramunt celebra del 14 al 19 de febrer la desena edició de la Setmana Musical. Durant aquests dies, els alumnes enlloc d’assistir a les classes habituals tenen l’oportunitat de participar en diversos tallers impartits pels mateixos professors. A més, als vespres s’ofereixen concerts per al públic en general. Ahir dilluns va tenir lloc un concert de jazz. El dijous, a 2/4 de 9 del vespre a la mateixa escola, tindrà lloc un concert de Bandinafolk i Adults i el divendres es farà un concert d’alumnes acompanyats de piano. Com a cloenda de la Setmana Musical, el dissabte, a les 7 de la tarda al Casal Agramuntí, tindrà lloc el concert de l’orquestra Vivace i l’orquestra de Cerdanyola del Vallès.\nDivendres, 08 Octubre 2010 02:00\nTorró i xocolata molt dolços, a la Fira d'Agramunt els dies 10, 11 i 12\nAgramunt celebrarà la XXII Fira del Torró i la Xocolata a la Pedra els propers dies 10, 11 i 12 d'octubre. Enguany hi participaran 102 estands, xifra similar a l'edició anterior, però l'alcalde, Amadeu Padullés, espera augmentar el nombre de vendes. S'ha de destacar que s'han delimitat tres zones ben diferenciades: el pavelló dolç on hi haurà l'Aula del Gust, el pavelló Agroalimentari amb la tradicional cuita del torró, i el pavelló multisectoral. Destacar també que a l'Aula del Gust s'hi faran 17 activitats que comptaran amb l'assistència de professionals del sector com el cuiner Isma Prados, un dels millors pastissers del país com Josep Maria Ribé i Lluís Estrada.\nDilluns, 04 Octubre 2010 02:00\nLa xocolata més dolça a la XXII Fira del Torró els dies 10, 11 i 12 d'octubre\nAgramunt ja ho té tot a punt per celebrar una nova edició de la Fira del Torró i la Xocolata a la Pedra els propers dies 10, 11 i 12 d’octubre. La XXII edició del certamen, com ja va fer l’any passat, vol potenciar els productes dolços de manera que la majoria de les activitats que s’han organitzat estan relacionades amb aquest sector. Hi haurà demostracions de pastisseria i cuina dolça a càrrec de professionals reconeguts en el sector com Josep Maria Ribé, Lluís Estrada, Enric Millà, Antonieta Zaccarelli, Isma Prados, Jordi Pons, Joan Baixas, Cristina Bonet i Mariona Quadrada, entre d’altres.\nDimarts, 13 Juliol 2010 02:00\nMercat de rebaixes d'estiu a Agramunt el 16 de juliol\nLa Unió de Botiguers i Industrials d’Agramunt celebrarà el proper divendres 16 de juliol la segona edició del Mercat de les Rebaixes d’estiu que tindrà lloc, al Passeig Nou, a partir de 2/4 de 9 del vespre. L’organització va celebrar la primera edició del mercat de les rebaixes d’estiu l’any passat amb una gran acollida per part del públic. Per això es torna a organitzar, aprofitant les bones temperatures estivals.


Decomissen 189 galls de lluita a Sant Joan de Mollet | G. Pladeveya | sant joan de mollet | Punt divers | El Punt Avui\nsant joan de mollet - 5 desembre 2018 2.00 h\nEls animals estaven sent entrenats per fer-los participar en baralles al pati de la casa on els criaven\nVan ser arrestats un home i una dona, de 31 i 35 anys d’edat\nUn efectiu de cada cos, durant l’escorcoll al domicili MOSSOS D’ESQUADRA / AGENTS RURALS.\nG. Pladeveya - sant joan de mollet\n“La majoria d’animals no disposaven de menjar ni aigua”\nUna alarmant situació relacionada amb el maltractament d’animals es va posar al descobert, a Sant Joan de Mollet. Una actuació conjunta entre els Mossos i els Agents Rurals va permetre el comís de 213 aus, la majoria de les quals eren entrenades per participar presumptament en lluites il·legals. La intervenció policial es va dur a terme en una casa situada al nucli urbà. A la finca es van localitzar 114 galls mascles que estaven sent criats per a les baralles (n’hi havia 99 d’adults i 15 de joves). També es van trobar 75 femelles adultes que s’utilitzaven per a la mateixa finalitat, així com 22 gallines productores d’ous i dos ànecs. Com a conseqüència, els efectius dels Mossos van detenir el 29 de novembre els dos suposats responsables dels animals: un home i una dona, de 31 i 35 anys, de nacionalitat dominicana, i veïns de l’Hospitalet de Llobregat i de Sant Joan de Mollet, respectivament. Estan sent investigats per un delicte contra la salut pública i un altre de defraudació de fluid elèctric, ja que al domicili també es va desmantellar un cultiu amb 2.205 plantes de marihuana.\nEls fets es remunten a finals del mes de setembre, quan els Mossos de la comissaria de Girona van tenir coneixement del cas a través d’un informe dels Agents Rurals del Gironès. En el document s’alertava que en una propietat de Mollet s’hi estarien criant galls per fer lluites il·legals. Es posava de manifest que es tenia la sospita que a l’immoble s’hi estaven realitzant entrenaments per celebrar combats de galls al pati i que es mutilaven part d’aquests animals.\nLa unitat d’investigació de Girona va començar uns controls de vigilància de la finca. En el seu perímetre hi ha una tanca i hi havia col·locada malla d’ombreig, fet que va dificultar inicialment les indagacions. Aquests controls van culminar dijous passat, quan es va efectuar un dispositiu conjunt. Va tenir la participació de membres de la unitat de seguretat ciutadana dels Mossos, així com de la unitat d’investigació de Girona, l’àrea regional de recursos operatius (ARRO) i la unitat regional de medi ambient. Hi van prendre part, a més, veterinaris del Departament de Territori i Sostenibilitat, tècnics del Departament d’Agricultura, Ramaderia, Pesca i Alimentació, i quatre efectius del cos d’Agents Rurals.\nEn l’entrada i escorcoll es van confirmar els indicis. A banda, d’entre el conjunt de galls que hi havia, es va comprovar que 66 tenien les crestes, les barballeres i els esperons amputats; i 33 més els esperons amputats. També es van localitzar dues caixes de trampes de captura de fauna i es va observar que la majoria d’animals no disposaven ni de menjar ni d’aigua. La investigació de moment continua oberta i no es descarten més detencions. Els dos arrestats, a qui no els consten antecedents, seran citats properament a declarar als jutjats de Girona.\nEls Mossos, junt amb els Agents Rurals, diversos veterinaris i tècnics, van inspeccionar l’immoble.\nanimals tenien una o bé diverses parts amputades, com ara la cresta, la barballera o els esperons.\nDescoberta d’un cas a l’abril, a Girona\nUn dispositiu de prevenció del frau elèctric que va tenir lloc el mes d’abril passat al barri de la Font de la Pólvora de Girona va acabar amb la localització d’un punt de cria de galls per a baralles il·legals. L’operació va ser desplegada pels Mossos d’Esquadra i la Policia Municipal de la ciutat. Al carrer Acàcies, als investigadors els va cridar l’atenció un bloc de pisos que estava completament tapiat, però que tenia un petit forat. Quan els agents hi van accedir van trobar, a la tercera planta, diverses gàbies i instal·lacions amb aquests animals. Hi havia set galls en gàbies individuals, diverses gallines i pollets. Uns quants tenien la cresta amputada i els esperons del darrere molt desenvolupats. També se’n van localitzar de morts i malferits, a més d’ampolles buides de penicil·lina i antibiòtics per injectar als animals.\nTotes les aus van ser recollides per la brigada de Medi Ambient de l’Ajuntament de Girona; i la policia va obrir una investigació per localitzar els responsables de la seva cria per un presumpte delicte de maltractament animal, a més de diverses infraccions administratives. Paral·lelament, pel que fa al cas de Sant Joan de Mollet, des dels Mossos d’Esquadra es va informar ahir que la propietat amb tot l’aviram no disposava del corresponent registre d’explotacions ramaderes. La instal·lació estava focalitzada a la cria de galls de baralla, una activitat que està explícitament prohibida pel decret legislatiu 2/2008, de 15 d’abril, pel qual s’aprova el text refós de la llei de protecció dels animals.\nMés de 2.000 plantes de marihuana trobades a la mateixa finca\nEls esqueixos i les plantes localitzats a Sant Joan de Mollet CME / AGENTS RURALS.\nContinua la proliferació de plantacions de marihuana a les comarques gironines. Un dels darrers cultius que han estat desmantellats es va trobar a Sant Joan de Mollet, just a la mateixa finca on es va descobrir que, presumptament, s’estaven criant galls per fer-los intervenir en baralles. En l’informe que els Agents Rurals van trametre al setembre als Mossos d’Esquadra no tan sols s’hi alertava que a la propietat s’estava desenvolupant aquest tipus d’activitat que afectava les aus, sinó que també s’avisava que hi havia una possible plantació de marihuana en ple rendiment. Quan els agents van fer-hi la inspecció, el 29 de novembre passat, hi van trobar 2.205 plantes i material per a la seva producció i creixement, com per exemple llums i aparells d’aire condicionat.\nA la casa hi havia tres connexions elèctriques que estaven connectades de manera fraudulenta a la xarxa, una situació que hauria suposat un frau de 20.000 euros. A l’interior de l’immoble es van comptabilitzar 1.800 esqueixos i 405 plantes de marihuana. D’altra banda, pel que fa als animals, es van requisar tots, en espera dels resultats de les proves sanitàries i la resolució de l’expedient administratiu. I és que els Rurals, els tècnics del Departament d’Agricultura i els de Territori i Sostenibilitat del govern català van instruir diverses actes administratives per les condicions en què estaven els animals i la manca de permisos.\nEl Punt Avui. Girona 05-12-2018, Pàgina 22\nL’exalcalde Bustos, condemnat a 3 anys per haver ordenat retirar multes\nLlibertat sota finança per als empresonats del clan Capirote\nDetecten 110 fraus de llum al sector oest de Figueres\nEl fiscal demana per a l’exsecretària d’Amer quatre anys de presó\namer / Santa coloma de f


Nou servei públic de suport a l’habitatge per a persones amb diagnòstic de salut mental - MÉS per Mallorca\nLa Conselleria de Serveis Socials i Cooperació concerta 80 places del servei d’atenció a la llar amb entitats del tercer sector\nLa Conselleria de Serveis Socials i Cooperació oferirà per primera vegada un servei públic de suport a la llar específic de salut mental. Ho farà mitjançant la concertació amb entitats del tercer sector i oferirà 80 places per a persones més grans de 18 anys amb una discapacitat igual o superior al 33 % associada a un diagnòstic de salut mental.\nAvui la consellera de Serveis Socials i Cooperació, Fina Santiago, i representants de les entitats que gestionen aquestes places han formalitzat la concertació del servei. En un any, la Conselleria destinarà 1,2 milions d’euros a finançar 80 places, de les quals 50 seran per a persones amb necessitat d’atenció d’alta intensitat i 30 de baixa intensitat, distribuïdes de la manera següent:\nFundació Deixalles (15 de baixa intensitat i 7 d’alta intensitat)\nEs Garrover (11 de baixa intensitat i 17 d’alta intensitat)\nEstel de Llevant (11 de baixa intensitat i 17 d’alta intensitat)\nGira-sol (13 de baixa intensitat i 9 d’alta intensitat)\nEl servei de suport a l’habitatge es presta al domicili de la persona usuària, amb un horari flexible i adaptat, i té un objectiu socioeducatiu d’orientació i suport, atès que es dirigeix a millorar l’autonomia personal i la vida independent. Aquest servei, que no té un caràcter assistencial, també serveix per prevenir o evitar l’internament innecessari, o la utilització de recursos especialitzats, de les persones amb discapacitat associada a un diagnòstic de salut mental que, amb una alternativa adequada, poden donar continuïtat a la seva permanència en el domicili de manera independent.\n“Hem donat una passa qualitativa i quantitativa important. Ara ja tenim una estructura bàsica d’atenció a les persones amb diagnòstic de salut mental”, ha apuntat la consellera Fina Santiago. La consellera ha recordat que aquest és el segon servei d’atenció a les persones amb diagnòstic de salut mental que la Conselleria de Serveis Socials i Cooperació integra a la cartera pública de serveis socials, després del servei ocupacional, també concertat per primera vegada aquesta legislatura i al qual es destinen 1,5 milions d’euros. Es compleix així el compromís de crear una xarxa pública d’atenció social en matèria de salut mental a les Illes Balears.\nA la signatura de la concertació del servei hi han assistit, a més de la consellera Fina Santiago i del director general de Dependència, Juan Manuel Rosa, Josep Falcó per part de la Fundació Deixalles, Pere Quetgles de l’entitat Es Garrover, Guillem Febrer de Estel de Llevant i Alfons Suárez de Gira-sol.


Bona nit i tapa't: Cargolins\nQuan en Miquel es va despertar, li rodava el cap i va trigar uns minuts a poder enfocar la vista. El que va veure el va deixar completament perplex: unes branquetes plenes de cargolins. Definitivament, o estava somiant, o no tenia ni idea d'on estava, dubtava molt que hagués dormit tant com perquè a la seva habitació hi hagués crescut així la vegetació.\nVa incorporar-se per veure que es trobava en mig d'un prat, sense cap signe d'activitat humana als voltants. Què hi feia allà? Va provar de fer memòria per intentar endevinar com hi havia arribat... que de fet no sabia ni on era. Recordava... estar molt torrat i els seus amics acompanyant-lo perquè no caigués. Una festa, molt d'alcohol, música molt alta i passar-s'ho molt bé. Però la festa era a ciutat, com havia arribat a aquell prat i per què?\nMica en mica anava tirant enrere en els records, perquè de la festa tenia massa llacunes com per treure'n l'aigua clara. Unes disfresses, una mena de gimcana... què era tot allò, si ell no havia estat mai de fer gaire gresca. Duia una banda com aquella de les misses, i la seva disfressa era la més ridícula. Tot allò no tenia ni cap ni peus.\nDe sobte tot li va quadrar. Es va posar més blanc que la closca dels cargolins que l'envoltaven. Aquella festa era el seu comiat de solter. I si la festa havia estat la nit anterior, cosa que no podia assegurar del cert, avui era el dia de la seva boda. Va mirar a banda i banda. Només verd en totes direccions. Potser que es posés en marxa.\nAgost ens porta la segona substitució estiuenca de la Carme, aquesta és la meva participació!\nAssumpta 19 d’agost de 2016 a les 22:13\nHahahahaha això passa per fer aquestes bestieses!! Ho sento per ell... mai m'han agradat aquestes festes tan exageradament ridícules... au, ara a veure si trobes el camí, ximplet!!\nCarme Rosanas 20 d’agost de 2016 a les 20:03\nUi,ui,ui... que aquest casament perilla..\nMolt imaginatiu,aquest relat, XeXu!!!\nA veure si se'n surt, aquest xicot!\n優次 (Yuji) 21 d’agost de 2016 a les 4:59\nMira que beure com un animal... haha\nMcAbeu 21 d’agost de 2016 a les 10:04\nSí, que es posi en marxa... i que comenci a pensar una excusa més o menys creïble. :-DD\nElfreelang 21 d’agost de 2016 a les 12:22\nai que aquest no recorda ni on es casa.....\njoan gasull 21 d’agost de 2016 a les 12:33\njo sempre ho dic que l'aigua en que es fabriquen els glaçons és molt dolenta....mai falla, nit de glaçons, ressaca segura.\nVisca els nuvis....\nM. Roser 21 d’agost de 2016 a les 20:16\nSi no sap el camí, no arribarà pas al casament a l'hora prevista...Els comiats de solter solen fer molts estralls!!!\nRoselles 22 d’agost de 2016 a les 13:54\nDoncs com li hagin fet l'animalada d'enviar-lo a un altre país...!\nXeXu 23 d’agost de 2016 a les 0:02\nUna història molt típica, no sé ni com em va venir mirant aquests cargolins! Però si us ha fet gràcia, ja estic content. Gràcies pels comentaris!\nAlfredRussel 23 d’agost de 2016 a les 19:24\nEn aquestes circumstàncies, ha de ser una sensació ben curiosa, obrir els ulls i veure de primeres els caragolets... Sempre podrà al·legar que els volia a la llauna per al convit...\n(en tot cas, i com tothom sap, el que passa en el prat es queda en el prat ;)\nGlo.Bos.blog 25 d’agost de 2016 a les 10:34\nBona història, XeXu, vinc amb retràs a comentar, ja ho veus!